stanford-oval/wikipedia huggingface dataset:
.bond
שימוש

התחום מתכוון להשתמש ב-gTLD על ידי אנשים פרטיים ועסקים.
הערות שוליים

↑  "IANA — Delegation Report for .bond". www.iana.org. אורכב מ-המקור ב-2020-07-23. נבדק ב-2021-03-16.
↑  "IANA — Transfer Report for bond". www.iana.org. אורכב מ-המקור ב-2020-10-26. נבדק ב-2021-03-16.
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
תומאס אסטרדה פאלמה

תומאס אסטרדה פאלמה (Tomás Estrada y Palma; ‏9 ביולי 1832 – 4 בנובמבר 1908) היה פוליטיקאי קובני שכיהן כנשיא קובה בשנים 1902–1906.
ביוגרפיה

פאלמה נולד בעיר ביאמו שבקובה. כיהן כגנרל בעל תפקיד מרכזי במהלך מלחמת עשר השנים (1868–1878). במהלך המלחמה נשבה בידי כוחות ספרדים ונשלח לגלות, במהלכה התגורר בניו יורק, קיבל אזרחות אמריקנית ועבד לצד חוסה מארטי (שנחשב לאבי האומה הקובנית). לאחר מותו של מארטי הפך במקומו למנהיג המפלגה המהפכנית הקובנית. נשלח כדיפלומט לוושינגטון, וניסה להציע לספרדים 150 מיליון דולר תמורת ויתור על האי הקובני, אך נכשל. עם זאת, הוא הצליח לשכנע אישים בקונגרס האמריקני לתמוך בעצמאות קובה, דבר שתרם לפרוץ מלחמת ארצות הברית–ספרד ב-1898, בה ניצחה ארצות הברית.
לאחר מספר שנים של שלטון צבאי אמריקאי בקובה וכינון תיקון פלאט, נערכו בחירות לנשיאות ב-31 בדצמבר 1901, בהן היה פאלמה המועמד היחיד; יריבו, ברתולומה מאסו, פרש מהמירוץ במחאה על התגייסותה של ארצות הברית לטובת פאלמה, שהתגורר בה מאז מלחמת עשר השנים, והגיע לקובה רק ארבעה חודשים לאחר הבחירות. ב-20 במאי 1902 החלה כהונתו, והשלטון האמריקני באי הסתיים באופן רשמי.
במהלך כהונתו הצליח פאלמה להפחית את דרישת ארצות הברית להמשך שלטונה על חמישה בסיסים צבאיים בקובה, ובהסכם שנחתם ב-1903 נקבע כי היא תמשיך לשלוט רק באחד מהם, הבסיס האמריקני במפרץ גואנטנמו (בו היא פועלת עד היום). במהלך תקופת כהונתו חל שיפור גם ברשתות התקשורת במדינה, ובמערכות החינוך והרווחה, שנפגעו במהלך המלחמה מול ספרד.
פאלמה ניצח שוב בבחירות שנערכו בקובה ב-1906. אך ניצחונו לווה בטענות על שוחד וזיופים, והמדינה הייתה על סף הפיכה צבאית בהנהגתו של הגנרל אנריקה לוינאס דל קאסטיו. פאלמה ביקש את עזרתה של ארצות הברית, וזו שבה לשלוט בקובה בשלוש השנים הבאות, עד 1909, לאחר מותו. ב-1908 שוב נערכו בחירות, בהן נבחר חוסה מיגל גומס מהמפלגה הליברלית לנשיאות קובה.
חיים אישיים

פאלמה נישא לאחר הגלייתו, ב-1881, לג'נוביבה גוארדיולה ארביזו, בתו של נשיא הונדורס, חוזה סנטוס גוארדיולה. נולדו להם שישה ילדים.
הנצחה

פסלו של פאלמה הוצב בשדרת הנשיאים בהוואנה בירת קובה. לאחר שנים הופל הפסל על ידי תומכיו של פידל קסטרו, בטענה כי פאלמה הביא למגמת המעורבות הרבה מדי של ארצות הברית בענייניה של קובה; כיום נותר במקום רק בסיס הפסל, וזוג הנעליים המפוסלות.
במחוז קאונטי במדינת ניו יורק, בו התגורר פאלמה שנים רבות מתקופת שהייתו בארצות הברית, נקרא על שמו רחוב בשם "דרך אסטרדה".
תקרית מנטל

תקרית מנטל מתייחסת לאחת מהתקריות הראשונות המתוקשרות ביותר של מפגש מהסוג הראשון לכאורה. האירוע התרחש ב-7 בינואר 1948, כחצי שנה לאחר תקרית רוזוול, ובמהלכו הטייס האמריקני קפטן תומאס פ. מנטל (Thomas F. Mantell) התרסק בנסיבות שלא הובהרו מעולם בעת הטסת מטוס קרב מסוג P-51 מוסטנג מעל ליישוב פרנקלין שבקנטקי, לאחר שדיווח כי הוא נמצא במרדף אחר עצם בלתי מזוהה.
מטוס קרב מסוג P-51 מוסטנג
התקרית

ביום רביעי ה-7 בינואר 1948 בסביבות השעה 13:00 משטרת התנועה של מדינת קנטקי קיבלה עשרות דיווחים מעדים שונים שציינו כי הבחינו בעצם בלתי מזוהה שטס בסמוך לעיר מאדיסונווויל (Madisonville) שבקנטקי אשר נע באיטיות דרומה.
בסביבות 13:20 האובייקט נצפה מבסיס חיל האוויר גודמן שבפורט נוקס. במשך מעל לשעה עשרות אנשים ובהם מפקד הבסיס קולונל גאי פ. היקס (Guy F. Hix), התבוננו באובייקט אשר ריחף במשך כל אותה העת באותו המקום אשר נמצאת מדרום לבסיס.
לבסוף, בעקבות הוראה של מפקד הבסיס קולונל היקס, בשעה 14:40 שלושה מטוסי קרב מסוג P-51 מוסטנג יצאו בעקבות העב"ם על מנת לחקור את האובייקט החריג. על הצוות האווירי פיקד הטייס בן ה-25 קפטן תומאס פרנסיס מנטל. קפטן מנטל, אשר זכה בעבר בעיטור על חלקו בפלישה לנורמנדי, צבר באותה העת בסך הכל 2,167 שעות טיסה לבדו.
ב-14:45, קפטן מנטל מיידע את מגדל הפיקוח:
"המטרה נמצאת מולי אך בגובה רב יותר, ונעה בכמחצית מהמהירות שלי... הוא נראה מתכתי או שיתכן שרק נדמה כך כתוצאה מההשתקפות של השמש בחפץ מתכתי, והוא בגודל עצום... אני טס כלפי מעלה... אנסה להתקרב אליו על מנת שאוכל להבחין טוב יותר באובייקט".
לאחר מכן האובייקט האיץ במפתיע ונעלם בעננים. שני הטייסים הנוספים (סגן קלמנטס וסגן המונד) החליטו להפסיק את המרדף ולחזור לבסיס גודמן בעוד שקפטן מנטל החליט להמשיך לטוס מעלה בעקבות האובייקט.
ב-15:15 נפסק הקשר בין מנטל למגדל הפיקוח. לטענת חיל האוויר האמריקני, לאחר שמנטל עבר את הגובה 7,600 מטרים הוא איבד את ההכרה כביכול בשל חוסר חמצן (היפוקסיה), וכתוצאה מכך מטוסו התרסק.
בין 16:00 ל-16:30, העב"ם נצפה על ידי עדים רבים בסמוך ליישובים מאדיסונווויל, אליזבת'טאון ולקסינגטון שבקנטקי.
בשעה 17:00, מטוסו של מנטל אותר בסמוך לחוותו של ויליאם פיליפס השוכנת בפאתי היישוב פרנקלין, על קו הגבול עם בין מדינת קנטקי למדינת טנסי – מיקום של 145 קילומטרים דרומית לבסיס חיל האוויר גודמן שבפורט נוקס. שרידי המטוס היו מפוזרים על פני שטח נרחב. הכבאים אשר היו הראשונים שהגיעו למקום ההתרסקות משכו את גופתו של מנטל מהריסות המטוס. שעון היד של מנטל נעצר בשעה 15:18, זמן ההתרסקות. כמו כן, המיכשור של המטוס ציין כי המטוס הגיע לגובה של 9,000 מטרים כאשר החל להתרסק.
הסברים מוצעים

התרסקות מטוס המוסטנג של קפטן מנדל יכולה להיות מוסברת על ידי מגוון רב של הסברים, קונבנציונליים ולא קונבנציונליים.
הסברים מוצעים > הסברים קונבנציונליים

בחקירה הרשמית שבוצעה על ידי חיל האוויר האמריקני לאחר התקרית נקבע בתחילה כי מנטל חשב למעשה כי כוכב הלכת נוגה הוא עב"ם, וכי הוא ניסה לטוס לעבר הכוכב על מנת לקבל מבט טוב יותר, כאשר הוא התעלף לבסוף כתוצאה ממחסור בחמצן בגובה של 7,600 מטרים. עם זאת, מסקנה זו שונתה בשלב מאוחר יותר וזאת משום שאסטרונומים קבעו כי לא היה ניתן להבחין בכוכב הלכת נוגה באותה השעה במקום שבו אירעה התקרית. בשל כך, הסיבה הרשמית לפי חיל האוויר האמריקני להתרסקות מטוסו של מנטל נותרה לא ברורה.
ההשערה המקובלת והנפוצה כיום היא כי קפטן מנטל וצוותו היה במרדף אחר בלון מזג אוויר סודי (project skyhook) אשר קיומו לא היה ידוע לחוקרים במהלך החקירה.
הסברים מוצעים > הסברים לא קונבנציונליים

ההסברים הלא קונבנציונליים לסיבת ההתרסקות האמיתית של מטוס המוסטנג של קפטן מנטל, אשר נפוצים בעיקר בקרב חובבי עב"מים, כוללים ספקולציות לגבי כך שכלי הטיס הלא מזוהה היה למעשה חללית חוץ-ארצית, אשר גרמה לכך שהמטוס התרסק בדרך כלשהי.
ראו גם

עצם בלתי מזוהה
הערות שוליים

↑  The Milwaukee Sentinel - Google News Archive Search
↑  Kentucky New Era - Google News Archive Search
↑  Painesville Telegraph - Google News Archive Search
↑  FLIER DIES CHASING A 'FLYING SAUCER' - Plane Explodes Over Kentucky as That and Near States Report Strange Object - Article - NYTimes.com
↑  Capt Thomas Francis Mantell, Jr (1922 - 1948) - Find A Grave Memorial
↑  the mantell UFO incident - YouTube
↑  Frank G. Wilkinson, The Golden Age of Flying Saucers: Classic UFO Sightings, Saucer Crashes and Extraterrestrial Contact Encounters, Lulu Press, Incorporated, 2007-09-30. (באנגלית)
| עב"מולוגיה ועב"מים |
| --- | --- | --- |
| טענות בולטות למקרים לכאורה של מפגשים מהסוג הראשון | תצפית העב"ם של הטייס קנת' ארנולד (1947) • תקרית מנטל (1948) • תקרית וושינגטון (1952) • תצפית העב"ם של הטייס רולנד יוז (1952) • תקרית קקסבורג (1965) • תקרית טהראן (1976) • היעלמותו של פרדריק ולנטיץ' (1978) • תקרית יער רנדלשם (1980) • התצפית בעב"מים במהלך טיסה 1628 של ג'פאן איירליינס (1986) • גל תצפיות העב"מים בבלגיה (1990) • אורות פיניקס (1997) • סרטוני העב"מים של הפנטגון (2004, 2014, 2015 ו-2019) • התצפית בעב"ם בנמל התעופה שיקגו או'הייר (2006) |  |
| טענות בולטות למקרים לכאורה של מפגשים מהסוג השני | הבעירות הספונטניות בעיירה קנטו (סיציליה) (2003-2005) |  |
| טענות בולטות למקרים לכאורה של מפגשים מהסוג השלישי | תקרית אורורה (1897) • תקרית רוזוול (1947) |  |
| טענות בולטות למקרים לכאורה של מפגשים מהסוג הרביעי | חטיפתו של אנטוניו וילאס בואס (1957) • חטיפתם של בטי ובארני היל (1961) • חטיפת פסקגאולה (1973) • חטיפתו של טרוויס וולטון (1975) |  |
| גזעי חוצנים | אפורים • רפטיליאנים • אינסקטואידים (איש העש) • פליאדיאניים |  |
| תאוריות קשר בולטות | אזור 51 • גברים בשחור |  |
| שונות | חוצנים • חטיפה בידי חוצנים • נתיחת גופת חוצן (סרטון תרמית) • כדור ברק • בילי מאייר • בוב לזר • דייוויד גראש • הסיווג של היינק • פרויקט הספר הכחול • מעגלי תבואה |  |
תומאס אלכסנדר הריסון

| --- | --- |

 לידה:  17 בינואר 1853 פילדלפיה, ארצות הברית 
 פטירה:  13 באוקטובר 1930 (בגיל 77) פריז, צרפת 
 מקום לימודים:  האקדמיה לאמנויות היפות בפנסילבניה 
 תחום יצירה:  ציור 
 זרם באמנות:  אסכולת פונט אוון 
 יצירות ידועות:  Solitude, Marine, בפסקה זו רשומה אחת נוספת שטרם תורגמה 
 פרסים והוקרה:  לגיון הכבוד 
 חתימה:   
 
תומאס אלכסנדר הריסון (באנגלית: Thomas Alexander Harrison;‏ 17 בינואר 1853 – 13 באוקטובר 1930) היה צייר ימי אמריקאי, שבילה את רוב הקריירה שלו בצרפת. אחיו היה הצייר לוול בירג' הריסון.
קריירה

הוא למד באקדמיה לאמנויות יפות בפנסילבניה בפילדלפיה, 1871-72. במשך כמעט שש שנים עבד כשרטט עבור משלחת סקר ממשלתי של ארצות הברית למיפוי חוף האוקיינוס השקט. הוא למד תקופה קצרה בבית הספר לעיצוב בסן פרנסיסקו. בשנת 1879 עבר לפריז ולמד באקול נשיונל סופייר דה ביו-ארט בהנהלתו של ז'אן-לאון ז'רום וז'ול באסטיאן-לפה.
הוא עזב את בית הספר לציור ונסע לבריטני, שם בפונט-אבן וקונקרנו הפנה את תשומת ליבו לציור ימי ולנוף.
ציור דמות ששלח לסלון בפריז 1882 משכה תשומת לב - ילד שחולם בהקיץ על החוף, אותו כינה Châteaux en Espagne (טירות בספרד) (1882). בסלון 1885 היה לו ציור גדול של כמה נשים עירומות - ארקאדיה. הציור זכה לכבוד והיה הראשון מבין פרסים הרבים שהוענקו לו. הצטיינות נוספת כללה את מדליית הזהב ב־1887 של האקדמיה לאמנויות יפות בפנסילבניה, ומדליות במינכן, בריסל, גנט, וינה ובמקומות אחרים.
הוא עוטר על ידי לגיון הכבוד והיה קצין הדרכה בפריז. הוא היה חבר באגודות של ציירים בפריז, בלונדון, במינכן, וינה וברלין. חבר באקדמיה הלאומית לעיצוב, האגודה לאמנים אמריקאים, ניו יורק וגופי אמנות אחרים.
המוניטין שלו נשען על תמונות ימיות כמו הגל (1885) שמתאר גלים ארוכים המתגלגלים לחוף, ושטחים גדולים של ים פתוח בתנאים פואטיים של אור וצבע.
הריסון שכר קוטג' רעוע בבריטני, ובכל ערב רץ אל הדיונות כדי לצפות בשמש השוקעת מעל האוקיינוס. בסוף קיץ 1896 הצטרפו אליו הסופר מרסל פרוסט והמלחין ריינלדו האן. הוא פקח את עיניהם לאופן בו האור משחק על מים: ראינו את הים ברצף הופך לאדום, סגול, מחורר עם צבעי כסף, זהב, לבן, ירוק אמרלד, ואתמול הסתנוורנו על ידי ים ורוד לחלוטין מנוקד במפרשים כחולים.
גלריה

טירות בספרד
חובבים
ארקדיה
נוף ימי
בדידות
הערות שוליים

1 2  Chisholm, Hugh, ed. (1911). "Harrison, Thomas". Encyclopædia Britannica. 13 (11th ed.). Cambridge University Press. pp. 24–25.
↑  Alexander Harrison 1853-1930
↑  Castles in Spain, www.metmuseum.org
↑  En Arcadie
| --- | --- |
בקרת זהויות :  PLWABN: 9810614625805606  GND: 131643274  ISNI: 0000 0000 8019 0027  LCCN: n88222090  PIC: 290419  RKD: 36143  SNAC: w65b0vc3  ULAN: 500006827  VIAF: 31931953   WorldCat (עם VIAF): 31931953
.bm

| --- | --- |
 תאריך ייסוד:  1993 
 www.bermudanic.bm
 
bm. היא סיומת האינטרנט (ccTLDs - Country Code Top Level Domains) הלאומית של שמות המתחם (domain name) של אתרי אינטרנט הרשומים בברמודה, הסיומת הושקה בשנת 1993. ותחילה הייתה בידי מכללת ברמודה ובשנת 2007 הועברה השליטה לידי הרשם הכללי של ברמודה.
סיומות אינטרנט משניות

com.bm
edu.bm
gov.bm
net.bm
org.bm
הערות שוליים

↑  Preliminary Report for Special Meeting of the ICANN Board of Directors - ICANN, www.icann.org
| סיומות אינטרנט של מדינות |
| --- | --- | --- |
| ISO 3166-1 alpha-2 | ISO 3166-1 alpha-2 |  |
| A | .ac .ad .ae .af .ag .ai .al .am .ao .aq .ar .as .at .au .aw .ax .az |  |
| B | .ba .bb .bd .be .bf .bg .bh .bi .bj .bm .bn .bo .br .bs .bt .bw .by .bz |  |
| C | .ca .cc .cd .cf .cg .ch .ci .ck .cl .cm .cn .co .cr .cu .cv .cw .cx .cy .cz |  |
| D | .de .dj .dk .dm .do .dz |  |
| E | .ec .ee .eg .er .es .et .eu |  |
| F | .fi .fj .fk .fm .fo .fr |  |
| G | .ga .gd .ge .gf .gg .gh .gi .gl .gm .gn .gp .gq .gr .gs .gt .gu .gw .gy |  |
| H | .hk .hm .hn .hr .ht .hu |  |
| I | .id .ie .il .im .in .io .iq .ir .is .it |  |
| J | .je .jm .jo .jp |  |
| K | .ke .kg .kh .ki .km .kn .kp .kr .kw .ky .kz |  |
| L | .la .lb .lc .li .lk .lr .ls .lt .lu .lv .ly |  |
| M | .ma .mc .md .me .mg .mh .mk .ml .mm .mn .mo .mp .mq .mr .ms .mt .mu .mv .mw .mx .my .mz |  |
| N | .na .nc .ne .nf .ng .ni .nl .no .np .nr .nu .nz |  |
| O | .om |  |
| P | .pa .pe .pf .pg .ph .pk .pl .pm .pn .pr .ps .pt .pw .py |  |
| Q | .qa |  |
| R | .re .ro .rs .ru .rw |  |
| S | .sa .sb .sc .sd .se .sg .sh .si .sk .sl .sm .sn .so .sr .ss .st .sv .sx .sy .sz |  |
| T | .tc .td .tf .tg .th .tj .tk .tl .tm .tn .to .tr .tt .tv .tw .tz |  |
| U | .ua .ug .uk .us .uy .uz |  |
| V | .va .vc .ve .vg .vi .vn .vu |  |
| W | .wf .ws |  |
| Y | .ye .yt |  |
| Z | .za .zm .zw |  |
ערך זה הוא קצרמרבנושא סיומות אינטרנט. אתם מוזמנים לתרום לוויקיפדיה ו.
תומאס אלסגארד

תומאס אלסגארד (בנורווגית: Thomas Alsgaard נולד ב-10 בינואר 1972) הוא גולש למרחקים נורווגי. אלסגארד היה מטובי הגולשים מאמצע שנות ה-90 עד פרישתו ב-2003, ונחשב על ידי רבים כגדול גולשי הקרוס-קאנטרי בסגנון חופשי, ורבים מטובי הגולשים היום למדו את הטכניקה שלו. במהלך הקריירה המגוונת שלו היה מסוגל לנצח בתחרויות בכל המרחקים, החל בספרינט וכלה ב-50 ק"מ, הן בטכניקה חופשית והן בטכניקה קלאסית. בסך-הכל, אלסגארד זכה ב-15 מדליות במשחקים האולימפיים ובאליפויות העולם בסקי נורדי, מה שהופך אותו לאחד מהגולשים המצליחים בהיסטוריה. בתחרויות הארציות, הוא ייצג את מועדון הסקי של איידסבולד (EVS).
ביוגרפיה > ילדות

אלסגארד נולד בלורנסקוג וגדל בכפר פאלטבי באנבאק, נורווגיה, והשתתף במרוץ הקרוס-קאנטרי הראשון שלו בגיל שלוש, מול הרבה ילדים בני חמש, וניצח במרוץ. שנה מאוחר יותר, חשבו שאלסגארד אבד בכפר שבו משפחתו גרה, עד שנמצא באזור גלישה מקומי, עומד להתחיל בפעם השלישית מסלול מעגלי באורך של 9 ק"מ. אלסגארד טוען שהמשיכה שלו לגלישה נובעת מאהבתו להיות בטבע.
ביוגרפיה > לאחר הפרישה

לאחר פרישתו, אלסגארד היה ליועץ טכני לאלפינה ספורט, ועבד במחלקת המגפיים הנורדיים. אלסגארד נהג לגלוש עם ציוד סקי של מאדסהוס, שותפה של אלפינה, והיה מעורב בפיתוח מגפי סקי. לאחר מכן היה למאמן הקרוס-קאנטרי של נבחרת הביאתלון הנורווגית. לאחר מכן, היה עוזר מאמן לנבחרת הקרוס-קאנטרי השוודית, תחת המאמן הראשי אינגה בראטן, בין השאר באולימפיאדת טורינו (2006). בינואר 2007, השותפות הסתיימה.
לאחר סיום קריירת האימון שלו, אלסגארד היה לפרשן ספורט עבור רשת הטלוויזיה הממלכתית בנורווגיה, NRK. החל מעונת 08–2007, הוא חזר להתחרות בקרוס-קאנטרי בגביע המרתון ובכמה תחרויות אחרות, אם כי לא בנבחרת הלאומית, אלא הוא הצטרף לנבחרת Team Fast. במסגרת השתתפותו ב-5 במרץ 2008 במרוץ Vasaloppet בסגנון חופשי ל-90 ק"מ, הוא הפתיע את כולם כשסיים במקום ה-5.
אלסגארד השתתף באליפויות נורווגיה בשנים הבאות. ב-2010, הכריז שמטרתו היא להיות בין 25 הראשונים, אבל הרשים עם מקום 14. בשנת 2011, אלסגארד הגיע למקום שלישי במרוץ הקלאסי ל-15 ק"מ, כשהוא מביס רבים מחברי הנבחרת הלאומית, ומנוצח רק על ידי אלדר רונינג (זהב) ומרטין יונסרוד סונדבי (כסף), מה שיצר סנסציה בנורווגיה. הוא חזר על ההישג ב-2012 (הפעם בסגנון חופשי), כשבעקבות זאת הוא הביע תסכול מחוסר האגרסיביות והיוזמה של האתלטים הצעירים יותר ושל הנבחרת התומכת בהם.
.jm

| --- | --- |

 תאריך ייסוד:  1991 
 רשם:  אוניברסיטת איי הודו המערבית 
 חסות:  אוניברסיטת איי הודו המערבית 
 mona.uwi.edu/mits/
 
.jm היא סיומת אינטרנט מדינית, השייכת לג'מייקה. סיומת אינטרנט זו נוצרה ב-1991 והיא נמצאת תחת חסותה של אוניברסיטת איי הודו המערבית.
ההרשמה לסיומת זו נעשית באופן ידני, ולכן יש להירשם 30 יום מראש כדי להירשם לסיומת זו.
הסיומת מנוהלת על ידי שירותי טכנולוגיית המידע של אוניברסיטת איי הודו המערבית.
סיומת זו היא בחינם, אך מתנהלים דיונים האם לעשות שחלק מסיומות האינטרנט המשניות יעלו כסף.
סיומות אינטרנט משניות

com.jm
edu.jm
org.jm
net.jm
gov.jm
mil.jm
תקרית מכה (1987)

תקרית מכה הייתה התנגשות עולי רגל שיעים לבין כוחות הביטחון של ערב הסעודית, במהלך העלייה לרגל בחג'. התקרית התרחשה במכה ב-31 ביולי 1987, ומתו בה למעלה מ-400 בני אדם. התקרית נבעה מהסלמה במתיחות ביחסי המדינות איראן השיעית וערב הסעודית הסונית. מאז 1981, עולי רגל איראנים עורכים הפגנה פוליטית שנתית נגד ישראל וארצות הברית, אך ב-1987, משטרת ערב הסעודית והמשמר הלאומי של ערב הסעודית לא נתנו להפגנה להתקיים, מה המוביל לעימות בינם לבין עולי הרגל. העימות התדרדר להתנגשות אלימה ולהרג המוני.
רקע > רגיעת המצב

במשך שנים ניסו עולי רגל איראנים שתמכו ברוחאללה ח'ומייני, לערוך הפגנות במכה בחג' נגד ישראל, ארצות הברית והשאה. ההפגנות החלו בשנת 1971, כאשר ח'ומייני הורה לחסידיו השיעים להפיץ מסרים פוליטיים בעת העלייה לרגל. אך על פי שמספר איראנים נעצרו בגין מעשה זה, כוחות הביטחון הסעודים לא התערבו כל כך, מכיוון שהם לא ראו במסרים הפוליטיים הללו איום על בני המלוכה הסעודים. לאחר המהפכה האיראנית, איראן טענה כי מכה והמקומות הקדושים צריכים להיות בפיקוח בינלאומי ולא תחת ידם הבלעדית של ערב הסעודית. דברים הללו הביאו למתיחות בין איראן לערב הסעודית.
התקרית הגדולה הראשונה בין עולי רגל שיעים לכוחות הביטחון הסעודים התרחשה ב-1981, בה מת אדם אחד. בעקבות זאת, כתב ח'אלד, מלך ערב הסעודית לסדאם חוסיין: "תמחץ את האיראנים המטופשים האלה".
לפני תחילת ההפגנות, חומייני הנחה את עולי הרגל האיראנים לשמור על שלום וללא להתגרות בסעודים במהלך העלייה לרגל. בשנים הבאות ניסו שני הצדדים להרגיע את המצב: חומייני הפציר בחסידיו לשמור על שלום וסדר, לא להפיץ חומר פוליטי מודפס ולא לבקר ממשלות מוסלמיות. בתמורה, הסעודים איפשרו לעולי הרגל לעשות 2 הפגנות. עד 1986, המצב היה רגוע מספיק כדי שסעודיה תפתח את בית הקברות אל-באקי לעולי רגל שיעים, ובתגובה הודה נציגו של חומייני רשמית למלך הסעודי על המחווה. עם זאת, באותה שנה הואשם הרדיקל האיראני מהדי האשמי בהברחת חומרי נפץ במטוס שטס לערב הסעודית.
רקע > הסלמת המצב

בתחילת יולי 1987 אמר אחד מאנשי הדת הבכירים באיראן ש"צעדה או הפגנה גרידא של איראנים לא תספיק". הוא דרש מהמשטר הסעודי לאפשר לצליינים איראנים להיכנס למסגד הגדול במכה בתום ההפגנה שלהם.
התקרית

ביום שישי, 31 ביולי 1987, החלה הפגנה עם אבטחה מוגברת, לאחר תפילת הצהריים של יום שישי. עולי הרגל האיראנים קראו "מוות לאמריקה! מוות לברית המועצות! מוות לישראל!". עד סוף המסלול המתוכנן, לא היו אירועים חריגים בהפגנה. אולם, כאשר המפגינים מצאו את דרכם חסומה על ידי משטרת הסעודית ואנשי המשמר הלאומי, חלק מן המפגינים החלו לקרוא למפגינים להתקדם ולהמשיך למסגד הגדול.
בו זמנית, עולי רגל ששהו במקום החלו להשליך לבנים וחפצים אחרים לעבר המפגינים האיראנים. בעקבות זאת, החלה התנגשות אלימה בין עולי הרגל האיראנים לבין הביטחון הסעודי, כאשר על פי הדיווחים הסעודים השתמשו בשוקרים חשמליים והאיראנים בסכינים ואלות.
על פי מספר דיווחים, אנשי הביטחון הסעודים פתחו באש על המפגינים, אולם סעודיה מכחישה זאת. גורמים רשמיים באיראן טוענים כי הסעודים ירו על המפגינים ללא פרובוקציה וכי ההפגנות התנהלו בשלום. אנשי ביטחון סעודים מתעקשים שלא נורו יריות, ושכל מקרי המוות נגרמו כתוצאה מהתגרות בכוחות הביטחון הסעודים. במסיבת עיתונאים בוושינגטון, טען השגריר הסעודי בנדר בן סולטאן אאל סעוד כי "לא נורה כדור אחד", והאשים בתקרית את עולי הרגל האיראנים, שלטענתו "הניפו סכינים, אלות ושברי זכוכיות שנשלפו מתחת לבגדיהם". אולם רובין רייט, עיתונאית אמריקאית, טוענת שבגופות שהוצגו לאמריקאים היו נקבי כדורים.
עמי אילון הטיל על האשמה על האיראנים, שלטענתו הם אלה שירו על הסעודים.
בתקרית נהרגו 402 אנשים (275 איראנים, 85 סעודים, כולל מספר שוטרים, ו-42 צליינים ממדינות אחרות) ו-649 פצועים (303 איראנים, 145 סעודים ו-201 אזרחים נוספים). לעומת זאת, סוכנות הידיעות האיראנית הודיעה כי "200 איראנים נהרגו ויותר מ-2,000 נפצעו".
לאחר התקרית

לאחר התקרית, שני הצדדים נקטו צעדים נוספים נגד המדינה השנייה. סעודיה ניתקה את קשריה עם איראן וצמצמה את מספר הצליינים האיראנים המותרים ל-45,000, ירידה מ-150,000 בשנים קודמות. לעומת זאת, באיראן נאסרה העלייה לרגל במשך שלוש שנים, בין 1988 ל-1990.
ב-1 באוגוסט 1987 הסתיימה הפגנה של איראנים זועמים בהתקפות על שגרירויות כווית וסעודיה בטהרן. באותו יום קרא ח'ומייני לסעודים להפיל את בית סעוד כדי לנקום את מותם של עולי הרגל.
ב-1991 חידשו איראן וערב הסעודית את יחסיהם הדיפלומטיים, לאחר שהגיעו להסכם שיאפשר לצליינים איראנים לערוך שוב את החג'. המספר הכולל של עולי הרגל נקבע על 115,000, וההפגנות הורשו להתקיים, אך רק במקום אחד ספציפי שהעניקו הסעודים. על פי הסכם זה, עולי הרגל האיראנים המשיכו בהפגנה השנתית שלהם בשנות ה-90 וה-2000 עם תקריות מועטות או ללא תקריות.
הערות שוליים

↑  Agencies, Timeline of tragedies during hajj pilgrimage in Mecca, the Guardian, ‏2015-09-24 (באנגלית)
1 2  Hajj: Major incidents, www.aljazeera.com (באנגלית)
1 2 3 4 5 6 7 8  Kifner, John; Times, Special To the New York (1987-08-02). "400 DIE AS IRANIAN MARCHERS BATTLE SAUDI POLICE IN MECCA; EMBASSIES SMASHED IN TEHERAN". The New York Times (באנגלית אמריקאית). ISSN 0362-4331. נבדק ב-2022-08-07.
↑  https://www.azargoshnasp.net/recent_history/panarabism/miraspan-arabism.pdf
↑  Amid New Revelations, 1986 Hajj Terror Plot Must Finally Be Fully Investigated, RFE/RL (באנגלית)
1 2 3 4 5  Facebook, Twitter, Show more sharing options, Facebook, Twitter, Saudis Report Broad Support for Mecca Policy : Envoy Says Heads of 40 Nations Hail Tough Stand Against Iranian Rioters, Los Angeles Times, ‏1987-08-07 (באנגלית אמריקאית)
1 2  Saudi-Iran war of words escalates over Hajj row, www.aljazeera.com (באנגלית)
תנועה הומופונית

תְּנוּעָה הוֹמוֹפוֹנִית בעברית, היא תנועה שוות צליל לתנועה אחרת, בהגייה הנפוצה של השפה העברית בימינו.
הסברים ודוגמאות

התנועות ההומופוניות העבריות בזמננו מתחלקות לשלוש שלישיות וזוג אחד: קמץ גדול, פתח, וחטף־פתח; חולם (מלא וחסר), קמץ קטן, וחטף־קמץ; צירי (מלא וחסר), סגול, וחטף־סגול; שורוק וקובוץ. זאת אומרת שארבעת זוגות התנועות הנ"ל, נהגות בזמננו בשפה העברית הישראלית־עממית, באותה צורה וללא הבחנה וכל ההבדל ביניהם מתבטא בצורת הכתב אך לא בצורת ההיגוי.
הסברים ודוגמאות > השלכות ההומופוניה על העברית

ההשלכה הישירה של ההומופוניה בתנועות, מתבטאת במילים רבות השונות זו מזו אשר אין ביניהן הבדל פונטי כלל, ולולי ההטעמה אשר היא זו שמשנה את המשמעות, היו מילים אלה נשמעות בצורה זהה ועלולות היו להטעות את השומע; להלן מספר דוגמאות הממחישות את הנושא:
הַנַּעַר נָעַר כַּחמור. (במשפט זה אנו רואים שההטעמה בלבד משנה את המשמעות מנער במובן של נעורים, לנער במובן של נעירה.)
מייקל נָעַל נַעַל. (ההטעמה משנה את המשמעות מפעולת ההנעלה, לשם העצם נעל).
אלברט נָעַץ נַעַץ. (ההטעמה משנה מפעולת הנעיצה, לשם העצם נעץ).
הַזַּחַל זָחַל בצנצנת. (ההטעמה משנה משם העצם זחל, לפעולת הזחילה).
איוון הַבַּעַר, בָּעַר מִכַּעַס. (ההטעמה משנה משם העצם בער, לפעולת הבעירה).
ג'ורג' פָּחַד פַּחַד גָּדוֹל. (ההטעמה משנה מפעולת הפחד, לשם העצם פחד)
| תנועה | הסימנים ההומופוניים | הגייה | דוגמאות |
| --- | --- | --- | --- |
| פתח (אַ) | קמץ גדול (אָ); חטף־פתח (אֲ) | /a/ | רַב (ש"ע); רָב (פועל). |
| שורוק (אוּ) | קובוץ (אֻ) | /u/ | רֻץ; רוּץ |
| חולם (אוֹ) | חולם חסר (אֹ) ומלא (אוֹ), קמץ קטן (אָ) וחטף־קמץ (אֳ) | /o/ | יוֹפִי; יֹפִי |
| צירי (אֵ) | צירי חסר (אֵ) ומלא (אֵי) סגול (אֶ) | /e/ | לֵב; כֶּלֶב |
| חיריק | חיריק חסר (אִ) ומלא (אִי) | /i/ | זָוִיתִי; אֲמִתִּי |
יוצא אפוא למעשה, שמתוך פתח
היסטוריה

כל אחת מהתנועות ההומופוניות כיום, או לפחות רובם, לדעת חוקרים רבים, ייצגה בעבר תנועה הייחודית לה, ועם הזמן חל תהליך של ההומופוניה בתנועות. ההיסטוריה של ההומופוניה בתנועות השפה העברית היא מורכבת משום שהתנועות מתייחסות לסוגי הניקוד השונים שהונהגו במקומות שונים, כמו הניקוד הטברני, והניקוד הבבלי.